**REFERAT STYREMØTE 04-2020**

**I NORSK IRSKSETTERKLUBB**

Dato: 28. april 2020

Tid/sted: Kl. 19.00 -20.30, telefonmøte.

Tilstede: Lene Moen (nestleder), Nina Hordnes (utstilling), Gisle Sveva (avlsrådsleder), Anders Flesberg (økonomi) og Asgeir Bjørklund ( 2.vara).

Fravær: Knut Reed (leder) og Stein Nilsen (jakt og trening).

Referent: Vigdis Ingebrigtsen.

**Sak 01-04-20: Innkalling og dagsorden**

**Vedtak:** *Godkjent.*

**Sak 02-04-20: Videokonferanse formøte og RS 10.05.**

Vi bruker Microsoft Teams. Anders har opprettet bruker hos Microsoft for NISK.

*Vedtak: Alle medlemmer får tilgang til visning og chat/ tale. Vil bli organisert slik at alle som ønsker å si noe må melde dette via chat og blir satt på en tale-liste.*

*Delegatene med stemmerett avgir stemmer på åpen chat.*

*GS og AF skaffer nødvendig utstyr, og lager forslag til «kjøreregler» for diskusjon til styret.*

*AF legger ut påloggingsinformasjon samt «kjørereglene» på nisk.no og Facebook når det er klart.*

**Sak 03-04-20: NKK sin økonomiske situasjon pga korona.**

Det drives en del kampanjer på sosiale medier i forhold til å «redde» NKK fra å gå konkurs. NISK mottok 26.04. informasjon fra FKF på e-post ;

«Til orientering for FKF’s medlemmer vil FKF be om et møte med ledelsen i NKK samt leder HS kommende uke hvor man vil ta opp spørsmålene rundt NKK’s økonomi. Styret i FKF vil etter dette møtet komme tilbake til medlemmene med ytterligere informasjon om veien videre og en anbefaling til hvordan klubbene skal håndtere anmodningen om støtte fra sine medlemmer».

*Vedtak: VI svarer FKF dette.*

*AF legger ut informasjon på nisk.no og Facebook; NISK er positive til å hjelpe NKK enten med donasjon eller lån, men avventer nå først svar fra FKF.*

**Sak 04-04-20: Forslag fra NESK til RU:**

«Hundesykdom i høst, og Covid-19 nå i vinter har gitt to svært amputerte jaktprøvesesonger. Hunder som må fornye sin «VK-billett», har i svært liten grad fått mulighet til det. NESK foreslår derfor at klubbene ser på muligheten til å kunne utvide frist for fornyelse med  6-12 mnd. NESK vil behandle forslaget på førstkommende styremøte, og ber de øvrige klubbene også vurdere dette.

Tilbakemeldinger kan sendes RU-sekretær, så tas dette opp på neste RU-møte».

*Vedtak: NISK støtter forslaget med 12 mnd / 1 kalenderår, da vi har «mistet» 2 sesonger. LM svarer RU- sekretær.*

**Sak 05-04-20: Formøte 10.05.**

Styret planlegger formøte, internt.

**Sak 06-04-20: Praktisk plan RS**

Ordstyrer: Gisle (årsberetning, innkomne forslag)

Chat, tale-liste: Anders (+ regnskap, revisjonsberetning, budsjett)

Protokollskriver: Vigdis (oversikt stemmetall)

Tellekorps: 2 personer.

Protokollunderskrivere: 2 personer.

Valg: Tore Salvesen.

Stein: Introdusere NISK Oppdretterpris.

Anders: innlegg om Kunnskapsbasert avl.

Anniken: innlegg om NISK medier og retningslinjer.

Valgkomite:

Styret forhører seg med medlemmene i valgkomiteen om evt gjenvalg, og forespør nye kandidater.

**Sak 07-04-20: Jubileumsboka**

HS har fått forespørsel om Gullmerkebærere får Jubileumsboka gratis.

Alle Æresmedlemmer fikk tilsendt boka i jubileumsåret.

*Vedtak: Styret besluttet via e-post 24.04. at Gullmerkebærere kan få boka gratis ved bestilling, da mot å betale porto.*

**Sak 08-04-20: Post til styret**

* 21.04. Tor Westrum trekker sitt kandidatur fra hovedstyret. LM svarer 22.04.
* 21.04. henvendelse fra medlem som er bekymret for at ikke medlemmenes demokratiske rettigheter skal bli ivaretatt på RS. Svar 23.04.
* 22.04. Fra avdeling 7 som foreslår å utsette RS. Alle avdelinger får svar 22.04., i tillegg legges det ut informasjon 23.04. på nisk.no
* 23.04.+24.04. informasjon fra NKK org.avd. Svar 26.04.

Neste styremøte: lørdag 9.mai kl. 12.00, Gardermoen.